Maimunah Mohd Sharif (an haife ta a ranar 26 ga watan Agustan 1961) Babbar Darakta ce ta kare muhalli a Majalisar Dinkin Duniya (UN-Habitat). Ta fara aiki a watan Janairun shekarar 2018, inda ta zama mace ta farko a Asiya da ta zama Babbar Darakta na UN-Habitat. Daga watan Janairun 2019 zuwa Janairun 2020 ita ma ta kasance mukaddashin Darakta Janar na Ofishin Majalisar Dinkin Duniya a Nairobi (UNON). Tana rike da mukamin Mataimakiyar Sakatare Janar na Majalisar Dinkin Duniya a cikin Tsarin Majalisar Dinkin Duniya kuma tana zaune a Babban Kwamitin Gudanarwa na Majalisar Dinkin Duniya da Babban Kwamitin Gudanarwa na Babban Sakataren. Kafin nadin ta a matsayin Babbar Darakta na UN-Habitat, Sharif ita ce Magajiyar Garin Penang, Malaysia. Kafin nadin ta a matsayin Magajin gari, ita ce Shugabar Majalisar Municipal ta Seberang Perai daga shekara ta 2011, mace ta farko da aka nada a wannan mukami. Sharif an haife ta kuma ta girma a Kuala Pilah, Negeri Sembilan, Malaysia, 'yar Mohd Sharif bin Idu (uba) da Shariah binti Adam (uwa) ne, tana da 'yan uwa maza huɗu da 'yar uwa mace guda.